A Toshiba 12.000 alkalmazottját küldi rövid kényszerszabadságra - HWSW
A Toshiba Japán nyugati részén található yokkaichi DRAM-gyárában dolgozók lesznek kénytelenek a legtovább, négy napig szabadságra menni, mely idő alatt 10%-kal alacsonyabb bérezésben részesülnek. A szóvivő elmondta, hogy e lépésre azért van szükség, hogy átmenetileg csökkenthessék a munkabérekre és a közüzemi díjakra fordítandó összegeket.
Az utóbbi időben számos japán (köztük az NEC és a Fujitsu) és dél-koreai vállalat számolt be hasonló kényszerszabadságolásokról. A Hynix Semiconductor például októberben jelentette be, hogy 14.000 dolgozóját kénytelen egy hónapos fizetés nélküli szabadságra küldeni.
Ugyanakkor a Toshiba utoljára az 1974-es olajválság idején fordult hasonló költségmegtakarítási eszközhöz. Múlt hónapban a cég azt jelezte, hogy 908,2 millió dolláros működési veszteségre számít.